open-index/open-wikipedia-markdown huggingface dataset:
William Cornelius Van Horne

Sir **William Cornelius Van Horne** (* 3. február 1843, Chelsea, Illinois, USA – † 11. september 1915, Montreal, Quebec, Kanada) bol pionier vo vedení severoamerických železničných spoločností.

## Životopis
Narodil sa v meste Chelsea v USA. Keď mal osem rokov sa s rodinou presťahoval do neďalekého mesta Joliet.

Na železnici začal pracovať v roku 1857, až do roku 1867 pracoval na rôznych pracovných postoch v Michigan Central Railway, neskôr pracoval pre Chicago and Alton Railway, pre ktorých v rokoch 1878 až 1879 pôsobil vo funkcii stavbyvedúceho. V roku 1882 bol vymenovaný za generálneho manažéra Kanadskej pacifickej železnice (CPR) a v roku 1884 sa stal jej viceprezidentom.Za prezidenta CPR bol vymenovaný v roku 1888, najviac sa preslávil dozorom nad výstavbou trate prvej kanadskej transkontinentálnej železnice.
left|thumb|''Chateau Frontenac'' v Quebec City
left|thumb|''Covenhoven'' 
Van Horne si železnicu predstavoval ako integrovaný komunikačný a dopravný systém a presvedčil riaditeľov a spoluvlastníkov k vytvoreniu telegrafnej služby a expresnej zásielkovej prepravnej služby ako súčasti železnice.

Bol z veľkej miery samouk, známy svojou veľkou intelektuálnou výstrednosťou a dynamikou. Mal dobré povedomie o fungovaní každej časti železničného priemyslu, vrátane riadenia lokomotívy. Ako bohatý človek sa neskôr stal spoluvlastníkom Cuba Railroad Company, železničnej spoločnosti na Kube.

Zodpovedal tiež za spustenie námornej prepravy Kanadskej pacifickej železnice, keď uviedol do prevádzky pravidelné spojenie medzi Vancouverom a Hongkongom v roku 1891 na oslavovaných luxusných parníkoch *Empress*. Viedol expanziu CPR pri obchode a rozširovaní siete luxusných hotelov a spolupodieľal sa na tvorbe architektonického dizajnu dvoch najslávnejších hotelov v reťazci CPR, Château Frontenac v Quebec City v Quebecu a Château Lake Louise v Alberte.

Medzi rokmi 1895 až 1915 bol guvernérom McGillovej univerzity a bol jedným z prvých ľudí v Kanade, ktorí získali umelecké diela od členov francúzskeho impresionistického hnutia.

Na ostrove Minister's Island postavil veľké letné sídlo, ktoré nazval *Covenhoven* a rozšíril rekreačné stredisko CPR v meste St. Andrews v kanadskej provincii New Brunswick.

Po jeho smrti v Montreale v roku 1915 bol vypravený špeciálny vlak, ktorý previezol jeho pozostatky do mesta Joliet v americkom štáte Illinois, kde bol pochovaný na cintoríne Oakwood Cemetery.

## Iné projekty

## Externé odkazy
*Biografia 

Kategória:Kanadskí podnikatelia
Kategória:Priekopníci železnice
Kategória:Osobnosti USA holandského pôvodu
Kategória:Osobnosti z Illinoisu
Svacenický jarok

**Svacenický jarok** je potok na Myjavských kopaniciach, v centrálnej časti okresu Myjava. Je to pravostranný prítok Myjavy, meria 5,4 km a je tokom IV. rádu.

Pramení v Bielych Karpatoch východne od kóty 507,9 m a severne od osady Zimovci, v nadmorskej výške približne 460 m n. m. Od prameňa tečie na krátkom úseku najprv na juhovýchod, zľava priberá krátky prítok z osady Páleníkovci a ďalej pokračuje juhojuhovýchodným smerom už v geomorfologickom celku Myjavská pahorkatina. Následne preteká osadami Škanderovci, Majtánovci, Vachulovci a Kožíkovci, pri posledne menovanej napája dve malé vodné nádrže. Západne od mesta Myjava priberá zľava najprv prítok prameniaci východne od osady Kožíkovci, potom z tej istej strany prítok vznikajúci západne od osady Devánovci a na krátkom úseku tečie severojužným smerom cez novovybudovaný polder. Napokon sa stáča juhozápadným smerom, podteká cestu II. triedy č. 581 a v blízkosti Turej Lúky ústi v nadmorskej výške cca 308 m n. m. do Myjavy.

## Referencie

Kategória:Potoky na Slovensku
Kategória:Povodie Myjavy
Kategória:Vodné toky v Bielych Karpatoch
Kategória:Vodné toky v Myjavskej pahorkatine
Kategória:Vodné toky v okrese Myjava
Kategória:Myjava (mesto)
Xingu

**Xingu** môže byť:
*rieka v Brazílii, pozri Xingu (rieka)
*sídlo v Brazílii, pozri Xingu (sídlo)
Smíchov (prítok Myjavy)

**Smíchov** je potok na Kopaniciach, v centrálnej časti okresu Myjava. Je to pravostranný prítok Myjavy, meria 4,9 km a je tokom IV. rádu.

Pramení v Bielych Karpatoch, juhojuhozápadne od kóty 507,9 m a západne od osady Zimovci, v nadmorskej výške približne 460 m n. m. Najprv tečie juhojuhovýchodným smerom, na hornom toku priberá pravostranný prítok vznikajúci juhozápadne od kóty 507,9 m, vstupuje do Myjavskej pahorkatiny a postupne preteká osadami Valúchovci, Klvačovci, Vankovci a Zríniovci. Následne priberá významný pravostranný prítok (2,1 km) od osady Krčkovci a na krátkych úsekoch tečie najprv severojužným, potom opäť juhojuhovýchodným smerom. Tesne pred ústím sa stáča na juh, podteká cestu II. triedy č. 581 a na západnom okraji Turej Lúky ústi v nadmorskej výške cca 298 m n. m. do Myjavy.

## Referencie

Kategória:Potoky na Slovensku
Kategória:Povodie Myjavy
Kategória:Vodné toky v Bielych Karpatoch
Kategória:Vodné toky v Myjavskej pahorkatine
Kategória:Vodné toky v okrese Myjava
Kategória:Myjava (mesto)
Malejovský potok

**Malejovský potok** je potok na Kopaniciach, v západnej časti okresu Myjava. Je to pravostranný prítok Myjavy, meria 3,6 km a je tokom IV. rádu. Na hornom toku tečie vo výbežku CHKO Biele Karpaty.

Pramení v Bielych Karpatoch východne od kóty 503,8 m pri osade Blaškovci, v nadmorskej výške približne 460 m n. m. Najprv tečie severojužným smerom, tečie popri hornej časti osady Malejov na pravom brehu a následne aj popri rovnomennej prírodnej pamiatke, pričom sprava priberá krátky prítok prameniaci južne od kóty 427,3 m. Ďalej sa stáča, pokračuje východojuhovýchodným smerom, z ľavej strany priberá významný prítok (2,4 km) od osady Štefkovci a opätovne tečie juhojuhovýchodným smerom. Na dolnom toku preteká dolnou časťou osady Malejov, podteká cestu II. triedy č. 581 a pri osade sa v nadmorskej výške cca 280 m n. m. vlieva do Myjavy.

## Referencie

Kategória:Potoky na Slovensku
Kategória:Povodie Myjavy
Kategória:Vodné toky v Bielych Karpatoch
Kategória:Vodné toky v okrese Myjava
Kategória:Vrbovce
Kategória:Myjava (mesto)
Bangalore Open

**Bangalore Open** (spozorské meno: **Sony Ericsson International**) je tenisový turnaj, ktorý sa koná v Bangalúre v Indii. Od roku 2006 sa tento turnaj okruhu WTA stal turnajom typu Tier III a hrá sa pod holým nebom na tvrdom povrchu. Turnaj v roku 2007 vyhrala 19-ročná Jaroslava Švedovová, ktorá vo finále porazila obhajujúcu šampiónku z roku 2006 Maru Santangelovú 6-4, 6-4. Bol to jej prvý titul na okruhu WTA.

## Výsledky
### Dvojhra

### Štvorhra

## Pozri aj
* Zoznam tenisových turnajov

## Externé odkazy
* http://www.sonyericssoninternational.com/ 
* Bangalore Open

Kategória:Tenisové turnaje v Indii
Malejov

**Malejov** môže byť:

* osada mesta Myjava, pozri Malejov (Myjava)
* osada obce Vrbovce, pozri Malejov (Vrbovce)
* chránené územie v CHKO Biele Karpaty, pozri Malejov (prírodná pamiatka)

## Pozri aj
* potok pri Myjave, pozri Malejovský potok
Meidži

**Meidži** (jap. *osvietená vláda*) môže byť:
*obdobie vlády a meno cisára Mucuhita (1859 – 1912), pozri Obdobie Meidži a Mucuhito
*Meidži išin (revolúcia/reformy Meidži v 2. polovici 19. storočia)
*sídlo na ostrove Hokkaidó, pozri Meidži (Hokkaidó)

## Pozri aj
*Meidži džingú, svätyňa
*Ústava Meidži (Ústava Japonského cisárstva)
*Meidži Mura, skanzen pri Nagoji
*Univerzita Meidži, v Tokiu
*Meidži Seika (angl. Meiji Seika), jap. firma
*Meidži Njúgjó Kabušiku-gaiša (angl, Meiji Diaries Corporation), jap. firma
*"Meidži Senmon Gakkú" – bývalý názov technickej univerzity Kjúšú Kógjó Daigaku
Brestovský potok (prítok Myjavy)

**Brestovský potok** je potok na Kopaniciach, v severnej časti okresu Myjavy. Je to pravostranný prítok Myjavy, meria 5,4 km a je tokom IV. rádu. Na hornom toku preteká územím CHKO Biele Karpaty.

## Prameň
Pramení v Bielych Karpatoch, v podcelku Javorinská hornatina, na severovýchodnom svahu Vysokého vŕšku (595,5 m n. m.) v nadmorskej výške približne 570 m n. m., v blízkosti česko-slovenskej štátnej hranice, v lokalite Babirátka.

## Opis toku
Od prameňa tečie najprv juhojuhovýchodným smerom, esovito sa stáča, zľava priberá prítok zo západného svahu Novej hory (645,6 m n. m.) a ďalej už pokračuje výlučne severojužným smerom. Následne vstupuje do Myjavskej pahorkatiny, preteká osadami Vdoviakovci a Majtánovci, potom aj ústredím obce Brestovec. V obci priberá sprava prítok (2,2 km) z juhojuhovýchodného svahu Kobylieho vŕšku (628,6 m n. m.) a pri osade Kržle z tej istej strany prítok (2,2 km) od osady Smolíkovci. Napokon sa severne od mesta Myjava vlieva v nadmorskej výške cca 344 m n. m. do Myjavy.

## Referencie

Kategória:Potoky na Slovensku
Kategória:Povodie Myjavy
Kategória:Vodné toky v Bielych Karpatoch
Kategória:Vodné toky v Myjavskej pahorkatine
Kategória:Vodné toky v okrese Myjava
Kategória:Brestovec (okres Myjava)
Kategória:Myjava (mesto)
Return to Castle Wolfenstein

**Return to Castle of Wolfenstein** je akčná počítačová hra z pohľadu prvej osoby voľne nadväzujúca na svojho predchodcu Wolfenstein 3D. Hra je poháňaná grafickým engine Quake III: Arena, ktorý bol obohatený o niektoré prvky z vývojovej verzie hry Doom 3.

Titul obsahuje lineárnu príbehovú kampaň pre jedného hráča a multiplayer s tromi hernými módmi. Kampaň je rozdelená na sedem na seba navzájom nadväzujúcich častí.

## Hrateľnosť
Titul kombinuje prvky žánru FPS a prvky Stealth v minoritnom zastúpení. Väčšina misií obsiahnutých v hre môže byť splnená cestou čistej akcie, typickej pre hry žánru FPS, spôsobom Stealth alebo kombináciou oboch spôsobov, pričom dve misie sú navrhnuté tak, aby pri hráčovom rozhodovaní bol uprednostnený spôsob Stealth pred akciou, s osobitým prístupom ku každému nepriateľovi, brániacemu hráčovi v postupe hrou.

### Výzbroj
Väčšina zbraní vyskytujúcich sa v hre je vytvorená podľa reálnej predlohy, výnimkou minimálne dvoch: guľometu s označením Venom a experimentálnou energetickou zbraňou Tesla. Zbraňový arzenál je rozdelený do desiatich skupín podľa typu. Určité zbrane ako napríklad pištoľ Luger P08 je možné doplniť o tlmič, alebo ostreľovaciu pušku Mauser 98k o puškohľad. Samopal Sten a guľomet Venom sa po neustálej streľbe prehrejú a nie je možné z nich po určitú dobu strieľať. Nosnosť hráčovej postavy nie je limitovaná podľa typu zbraní, keďže môže niesť všetky zbrane naraz. Limitovaný je počet kusov nesenej munície, pričom niektoré zbrane spotrebovavájú rovnakú muníciu.

## Referencie

## Externé odkazy
* Oficiálna stránka hry - idsoftware.com  
* Planet Wolfenstein 
* Wolfenstein Filefront 

Kategória:Akčné počítačové hry a videohry
Kategória:First-person shooter
Kategória:Počítačové hry z 2001
Kategória:Počítačové hry
Kategória:Hry pre Windows
Zoznam šógunov Tokugawa

**Zoznam šógunov počas [[Tokugawský šógunát|Togukawského šógunátu]]**

# Iejasu Tokugawa (徳川家康, 1543–1616) (vládol 1603–1605)
# Hidetada Tokugawa (徳川秀忠, 1579–1632) (r. 1605–1623)
# Iemicu Tokugawa (徳川家光, 1604–1651) (r. 1623–1651)
# Iecuna Tokugawa (徳川家綱, 1641–1680) (r. 1651–1680)
# Cunajoši Tokugawa (徳川綱吉, 1646–1709) (r. 1680–1709)
# Ienobu Tokugawa (徳川家宣, 1662–1712) (r. 1709–1712)
# Iecugu Tokugawa (徳川家継, 1709–1716) (r. 1713–1716)
# Jošimune Tokugawa (徳川吉宗, 1684–1751) (r. 1716–1745)
# Iešige Tokugawa (徳川家重, 1711–1761) (r. 1745–1760)
# Ieharu Tokugawa (徳川家治, 1737–1786) (r. 1760–1786)
# Ienari Tokugawa (徳川家斉, 1773–1841) (r. 1787–1837)
# Iejoši Tokugawa (徳川家慶, 1793–1853) (r. 1837–1853)
# Iesada Tokugawa (徳川家定, 1824–1858) (r. 1853–1858)
# Iemoči Tokugawa (家茂, 1846–1866) (r. 1858–1866)
# Jošinobu Tokugawa (徳川慶喜, 1837–1913) (r. 1867–1868); zvaný aj *Keiki*.

Kategória:Tokugawskí šóguni
Kategória:Dejiny Japonska
Šógunát
Konferencia Arcadia

**Konferencia Arcadia** (známa podľa jej kódového mena), sa konala vo Washingtone od 22. decembra 1941 do 14. januára 1942. Išlo o strategické stretnutie vládných predstaviteľov Spojeného kráľovstva a USA. Delegácie viedli Winston Churchill a Franklin Delano Roosevelt.

Napriek nedávnemu útoku na Pearl Harbor USA súhlasili s tým, že pre víťazstvo vo vojne je primárnym cieľom poraziť nacistické Nemecko a až potom Japonsko. Táto stratégia sa v anglických zdrojoch označuje názvom *[[Europe first]] strategy*.  Zároveň došlo k dohode sústrediť vojenské sily oboch krajín pod spoločným velením.

Ďalším výstupom konferencie bola Deklarácia Spojených národov z 1. januára 1942 ktorá položila základ pre neskorší vznik Organizácie spojených národov.

## Zdroje

Arcadia, konferencia
Copahue

**Copahue** je stratovulkán, nachádzajúci sa v čilskom regióne Araucanía, neďaleko hraníc s Argentínou. Sopka leží na staršej, 6,5&nbsp;× širokej kaldere, ktorá sa vyformovala pred 0,6 až 0,4 mil. rokmi. Vrchol Copahue je tvorený deviatimi krátermi zoradenými v severovýchodno-juhozápadnej línii. Vo východnom kráteri sa nachádza kyslé jazero *El Agrio* a taktiež aj aktívne fumaroly. Od 18. storočia bolo zaznamenaných viacero stredne silných explozívnych erupcií, posledná v roku 2000.

## Iné projekty
.

## Externé odkazy
* www.volcano.si.edu  - stratovulkán Copahue na Global Volcanism Program 

Kategória:Sopky Čile
Kategória:Sopky Argentíny
Kategória:Stratovulkány
Kategória:Aktívne sopky
Kategória:Vrchy v Argentíne
Kategória:Vrchy v Čile
Kategória:Vrchy v Andách
Kategória:Dvojtisícovky v Argentíne
Kategória:Dvojtisícovky v Čile
Dreamcast

**Sega Dreamcast** (označovaná počas vývoja ako *White Belt*, *Black Belt*, *Dural*, *Dricas*, *Vortex*, *Katana*, *Shark*, a *Guppy*)  je stolná herná konzola vyrobená firmou Sega, ako nástupca konzoly Sega Saturn. Jej hlavným cieľom bolo znovuzískanie hráčskeho trhu obsadeného hernými konzolami Sony Playstation a Nintendo 64. Vydaním v roku 1998, 16 mesiacov pred Playstation 2 a 3 roky pred vydaním Nintendo GameCube a XBox sa  radí medzi šiestu generáciu konzol. Predbehla svoju dobu výkonom a dodnes je považovaná za prvú, ktorá zaviedla pojem online hranie na konzolách. I napriek slušnému výkonu prehrala boj proti konzole Playstation 2 a čoraz menší záujem hráčov viedol k ukončeniu výroby v marci 2001. Firma Sega úplne opustila trh s hernými konzolami. Napriek tomu predaj konzoly v Japonsku trval až do roku 2006 (skladové zásoby) a nové hry boli licencované i v roku 2008. Na rok 2009 sú ohlásené ďalšie hry ako *Dux*, *Rush Rush Rally Racing*, *Age of the Beast* a *Little Ninja*.

## História
V roku 1988 vydala spoločnosť Sega konzolu Genesis (vo väčšine krajín mimo Severnej Ameriky známu ako Mega Drive), ktorá patrila do štvrtej generácie herných konzol a stala sa najúspešnejšou konzolou Sega v histórii s počtom 30,75 milióna predaných kusov[2].Jej nástupca, Saturn, bol vydaný v Japonsku v roku 1994. [3] Saturn je založený na CD-ROM a má 2D a 3D grafiku, ale jeho zložitá architektúra s dvoma CPU bola náročnejšia na programovanie ako u jeho hlavného konkurenta, Sony PlayStation. 4] Hoci Saturn debutoval pred PlayStation v Japonsku a Spojených štátoch,[5][6] jeho prekvapivé uvedenie na trh v USA, o štyri mesiace skôr, ako bolo plánované,[7][8][9] distribúcia bola obmedzená na štyroch predajcov kvôli nedostatku dodávok, čo „zhoršilo“ ostatných predajcov. Vývojári tiež zistili, že pre Playstation sa ľahšie programuje, čo spôsobilo stratu podpory zo strany týchto herných vývojárov[10].[11] Straty na Saturne[12] prispeli k finančným problémom spoločnosti Sega, ktorej príjmy v rokoch 1992 až 1995 klesli v rámci spomalenia celého odvetvia[5][12][13]. 

## Iné projekty

## Externé odkazy
* Sega Dreamcast  na DMOZ 

Kategória:Herné konzoly
Callaqui

**Callaqui** je masívny, 3&nbsp;164&nbsp;m vysoký stratovulkán, nachádzajúci sa v centrálnej časti Čile. Sopka vznikla koncom pleistocénu, je vybudovaná na erodovaných pozostatkoch staršieho dáta. Sopečný masívn je zložený z bazaltov a andezitov, vrchol je trvalo zaľadnený. Na južných svahoch prebieha intenzívna solfatárová aktivita. V októbri roku 1980 bola zaznamenaná menšia freatická erupcia, spojená s emisiou sopečného popola.

## Externé odkazy
* www.volcano.si.edu - stratovulkán Callaqui na Global Volcanism Program 

Kategória:Sopky Čile
Kategória:Stratovulkány
Kategória:Trojtisícovky v Čile
Laguna Mariñaqui

**Laguna Mariñaqui** je menšie vulkanické pole, nachádzajúce sa v centrálnej časti Čile v regióne Araucanía, neďaleko hraníc s Argentínou. Pole pozostáva z troskového kužeľa *Cerro Chapulul*, dvoch kráterov, pyroklastických depozitov a andezitových lávových prúdov. Vek poslednej erupcie nie je známy, ale odhaduje sa na holocén.

## Externé odkazy
* www.volcano.si.edu  – Laguna Mariñaqui na Global Volcanism Program 

Kategória:Sopky Čile
Kategória:Sopky Argentíny
Kategória:Troskové kužele
Kategória:Vrchy v Andách
Kategória:Dvojtisícovky v Čile
Tolguaca

**Tolguaca** je v súčasnosti neaktívny stratovulkán, nachádzajúci sa v severnej časti čilského regiónu Araucanía. Vrchol sopky je zaľadnený a čiastočne erodovaný. Nachádzajúc sa tam viaceré mlado vyzerajúce krátery, ďalšia skupina kráterov sa nachádza na juhovýchodnom svahu, kde sledujú tektonickú zlomovú líniu smerom k nedaľekému stratovulkánu Lonquimay. Viaceré správy o erupciách v rokoch 1876 a 1933 sa nepotvrdili, tak jediným dôkazom o tom, že sopka nie je úplne vyhasnutá sú aktívne fumaroly.

## Externé odkazy
* www.volcano.si.edu - stratovulkán Tolguaca na Global Volcanism Program 

Kategória:Sopky Čile
Kategória:Stratovulkány
Rovníková sústava súradníc

Pod pojmom **rovníková sústava súradníc** rozumieme sústavu súradníc používaných v astronómii, kde základnou kružnicou je svetový rovník a základnou rovinou je preto rovina svetového rovníka. Každá kružnica na nebeskej sfére rovnobežná so svetovým rovníkom sa nazýva *paralela* (niekedy *deklinačná rovnobežka*). Každá hlavná kružnica prechádzajúca pólmi sa nazýva *[[poludník]]* alebo *deklinačná kružnica*. Podľa vzťažného bodu rozoznávame rovníkové súradnice prvého a druhého druhu, pričom pre hviezdne mapy sú dôležitejšie súradnice II. druhu.

## Rovníkové súradnice 1. druhu
Základnými rovinami sú rovina svetového rovníka a rovina miestneho poludníka, meridiánu. Meridián je poludník prechádzajúci južným bodom horizontu, zenitom, severným svetovým pólom, severným bodom horizontu, nadirom a južným svetovým pólom. Je osobitný pre každého pozorovateľa. Súradnicami sú **deklinácia** a **[[hodinový uhol]]**. 
* **Hodinový uhol** s označením *t* je uhol meraný v stupňoch od 0 do 360° alebo v hodinách od 0 do 24. Nulové hodnoty dosahuje na meridiáne, stúpa smerom k západu. Keď objekt kulminuje, má hodinový uhol presne 0. Potom hodinový uhol objektu stúpa o 15° každú hodinu hviezdneho času.
* **[[Deklinácia]]** (označovaná ako **DEC**, alebo **δ**) sa meria v stupňoch od 0 do 90 kladne na sever, záporne na juh. Nulové hodnoty dosahuje na svetovom rovníku, na svetových póloch má 90°.

## Rovníkové súradnice 2. druhu
náhľad|Rovníková sústava súradníc 2. druhu, RA-rektascenzia a Dec-deklinácia
Vzťažným bodom je jarný bod. Základnými rovinami sú rovina svetového rovníka a rovina poludníka prechádzajúceho jarným bodom. Keďže poloha jarného bodu sa s časom takmer nemení, aj súradnice sú nemenné v čase, bývajú najčastejšie používané v hviezdnych mapách. Súradnice sú rektascenzia a deklinácia.
* **[[Rektascenzia]]** označovaná ako **RA, AR, α** sa meria v hodinách od 0 do 24, alebo zriedkavejšie v stupňoch od 0 do 360. Nulové hodnoty dosahuje na poludníku prechádzajúcom jarným bodom a stúpa smerom k východu.
*Deklinácia **δ** je rovnaká ako pri súradniciach 1. druhu.

Jarný bod však vďaka precesii zemskej osi vykonáva pomalý pohyb. Tým sa pohybuje aj celá sústava súradníc. Každá hviezdna mapa by preto mala obsahovať ekvinokcium, dátum, ku ktorému sa súradnice vzťahujú. V súčasnosti sa používajú hviezdne mapy s ekvinokciom 2000,0. 

*Poznámka: V knihe* Josip Kleczek: Velká encyklopedie vesmíru* sa hodinový uhol a deklinácia udávajú ako súradnice 1. druhu a rektascenzia s deklináciou ako súradnice 2. druhu. V ostatných literatúrach sa tieto názvy udávajú opačne.*

Kategória:Astronomické sústavy súradníc
Kategória:Sústavy súradníc
Kategória:Sférická astronómia
Kate (textový editor)

**Kate** je textový editor pre KDE. Názov je akronym pre **K**DE **a**dvanced **t**ext **e**ditor (Pokročilý textový editor pre KDE).

Od verzie KDE 2.2, vydanej 15. augusta 2002, je súčásťou KDE. Kate a jeho komponenty boli spojené s KPart ako štandardné editovacie nástroje použitelné v celom KDE. Napríklad Quanta alebo Krusader využívajú základ Kate.

Vlastnosti Kate:
* Zvýraznenie syntaxe, rozšíriteľná pomocou XML špecifikácií.
* Hľadanie a nahradzovanie textu používaním regulárnych výrazov
* Rozlíšenie kódu  C++, C, PHP a ďalších.
* Integrovaný shell
* skriptovateľnosť cez javaScript 
* nekonečné undo/redo 
* kontrola pravopisu

## Referencie


## Iné projekty

## Externé odkazy
* Oficiálna stránka (en)

Kategória:KDE
Podhorský potok

**Podhorský potok** môže byť:

* prítok Antalovho potoka v povodí Torysy, pozri Podhorský potok (prítok Antalovho potoka)
* prítok Myjavy, pozri Podhorský potok (prítok Myjavy)
* prítok Margecianky v povodí Hornádu, pozri Podhorský potok (prítok Margecianky)
Podhorský potok (prítok Myjavy)

**Podhorský potok** je potok na Záhorí, vo východnej časti okresu Senica. Je to ľavostranný prítok Myjavy, meria 2,1 km a je tokom IV. rádu.

Pramení v Myjavskej pahorkatine na juhozápadnom svahu Hrabín (419,3 m n. m.) v nadmorskej výške približne 350 m n. m., priamo v osade Podhorie. Od prameňa tečie osadou juhozápadným smerom, potom sa postupne stáča na západ a na okraji osady priberá sprava prítok vznikajúci na západnom svahu Hrabín. Následne pokračuje opäť juhozápadným smerom, v lokalite Podhorie mení smer toku na juh a napokon tesne pred ústím na západ. Severoseverozápadne od obce Prietrž sa v nadmorskej výške cca 234 m n. m. vlieva do Myjavy.

## Referencie

Kategória:Potoky na Slovensku
Kategória:Povodie Myjavy
Kategória:Vodné toky v okrese Senica
Kategória:Vodné toky v Myjavskej pahorkatine
Kategória:Prietrž (okres Senica)
Bedernícky potok

**Bedernícky potok** je potok na Záhorí, vo východnej časti okresu Senica. Je to ľavostranný prítok Myjavy, meria 2,4 km a je tokom IV. rádu.

## Prameň
Pramení v Myjavskej pahorkatine, na juhojuhozápadnom svahu Varákovej (441,6 m n. m.) v nadmorskej výške približne 305 m n. m. 

## Opis toku
Najprv tečie západojuhozápadným smerom, potom sa stáča na juhozápad a napája vodnú nádrž Osuské. Z nádrže vyteká juhozápadným smerom, vytvára oblúk ohnutý na juh a k ústiu pokračuje na severozápad. Severne od obce Osuské sa v nadmorskej výške 212,2 m n. m. vlieva do Myjavy. Nepriberá žiadne prítoky. Na hornom toku, v lokalite Močariny na ľavom brehu, sú evidentné prejavy erózie zrážkovej vody v podobe výmoľov.

## Referencie

Kategória:Potoky na Slovensku
Kategória:Povodie Myjavy
Kategória:Vodné toky v Myjavskej pahorkatine
Kategória:Vodné toky v okrese Senica
Haluzníkov potok

**Haluzníkov potok** je potok na Kopaniciach, v severozápadnej časti okresu Myjava. Je to pravostranný prítok Teplice, meria 3,9 km a je tokom V. rádu.

Pramení v Bielych Karpatoch, v podcelku Žalostinská vrchovina, na severovýchodnom svahu Troch kopcov (584,4 m n. m.) v lokalite Bukovina, v nadmorskej výške približne 470 m n. m. Od prameňa tečie najprv na východ popri osade Križanovci na ľavom brehu a ďalej sa stáča juhovýchodným smerom. Pri osade Rovienky priberá najprv ľavostranný prítok spod sedla Tri kamene (459,6 m n. m.), potom pravostranný prítok z južného svahu Troch kopcov a na krátkom úseku tečie severojužným smerom. Na dolnom toku opäť tečie juhovýchodným smerom a nepriberá už ďalšie prítoky. Severovýchodne od obce Vrbovce sa v nadmorskej výške cca 323 m n. m. vlieva do Teplice.

## Referencie

Kategória:Potoky na Slovensku
Kategória:Povodie Myjavy
Kategória:Vodné toky v Bielych Karpatoch
Kategória:Vodné toky v okrese Myjava
Kategória:Vrbovce
Hastings Mill

thumb|Hastings Mill, kresba z roku 1898
**Hastings Mill** bola prvá píla na južnom pobreží fjordu Burrard Inlet. Bola prvou firmou na mieste, na ktorom neskôr vzniklo mesto Vancouver.

V júni roku 1867 začal kapitán Edward Stamp stavať pílu *Stamps Mill* na začiatku dnešnej ulice Dunlevy Street. Potom, čo sa nedohodol s anglickými investormi stratil Stamp svoje vlastníctvo a mlyn bol premenovaný. V počiatkoch osídľovania tejto oblasti mesto patrilo prakticky jedinej firme, ľudia nakupovali v *Hasting's Mill Store* a posielali svoje deti do školy *Hastings Mill School*. To sa zmenilo po tom, čo Kanadská pacifická železnica si zvolila Vancouver za svoju konečnú stanicu pre stavbu jej transkontinentálnej železnice. No drevospracujúci priemysel ostal hlavným pilierom ekonomiky mladého mesta a Hastings Mill sa stal bodom, okolo ktorého sa Vancouver rozrastal v 80. rokoch 19. storočia. Až do svojho uzatvorenia v 20. rokoch 20. storočia bol dôležitou súčasťou miestnej ekonomiky.

Budova v ktorej sídlil obchod Hastings Mill Store bola prepravená nákladným člnom k začiatku ulice Almin Street, kde sa z nej stalo múzeum *Old Hastings Mill Store Museum*. Bola to tiež jediná stavba v meste, ktorá prežila veľký požiar v roku 1886, po ňom sa z nej stala improvizovaná nemocnica a márnica pre obete požiaru.

## Externé odkazy
* Dejiny Vancouveru 
* Stránka múzea Old Hastings Mill Store Museum  

Kategória:Stanley Park
Lonquimay

**Lonquimay** môže byť:
* mesto v Čile, pozri Lonquimay (Čile)
* sopka v Čile, pozri Lonquimay (sopka)
Lonquimay (sopka)

**Lonquimay** je stratovulkán, nachádzajúci sa v centrálnej časti Čile, asi 10&nbsp;km juhovýchodne od stratovulkánu Tolguaca. Vrchol sopky je pokrytý ľadom, na stavbe sa podieľajú v prevažnej miere andezity, no častý je aj výskyt dacitov a bazaltov. Vek sopky sa odhaduje na koniec pleistocénu až začiatok holocénu. Od roku 1853 boli zaznamenané štyri stredne veľké explozívne erupcie, posledná v roku 1990. Ako pozostatky týchto erupcií sa na severovýchodnom svahu nachádzajú 10&nbsp;km dlhé lávové prúdy.

## Iné projekty
.

## Externé odkazy
* www.volcano.si.edu - stratovulkán Lonquimay na Global Volcanism Program 

Kategória:Sopky Čile
Kategória:Stratovulkány
Kategória:Aktívne sopky
Chemický sediment

**Chemický sediment** je sediment, na ktorého vzniku majú primárny podiel chemické reakcie (zrážanie, redoxné reakcie), prípadne fyzikálno-chemické procesy (vyparovanie).

Medzi najčastejšie chemické sedimenty patria evapority, tvorené sadrovcom, anhydridom či barytom. Sú to väčšinou soli, ktoré sa usádzali v plytkých vysychajúcich lagúnach alebo jazerách. Medzi ďalšie chemické sedimenty sú zaraďované rôzne silicity, ktoré vznikajú vyluhovaním a opätovným vyzrážaním oxidu kremičitého v iných sedimentoch. Patria sem i niektoré typy karbonátov (vápencov a dolomitov), z nich hlavne travertíny, a potom karbonáty, ktoré asociovali s evaporitmi.

Kategória:Sedimenty
Biogénny sediment

náhľad|Vápence sú typické biogénne sedimenty. Vápnité bahno vzniká v dôsledku produkcie mikroorganizmov. Vzorka na fotke s veľkými prierezmi schránok lastúrnikov, ktoré v tomto bahne žili.
**Biogénny sediment** alebo **biolit** je názov pre sediment, na ktorého vzniku sa podieľajú v prevažnej miere biologické, alebo biochemické procesy. Sú to horniny, na zložení ktorých sa podieľajú odumreté telá rastlín a živočíchov, prípadne ich schránky, alebo vznikajú vyzrážaním z vodných roztokov. Medzi biogénne sedimenty patria rôzne druhy hornín, hlavne väčšina vápencov, fosfority a tzv. kaustobiolity (uhlie a ropa).

Kategória:Sedimenty
Priečny potok (prítok Teplice)

**Priečny potok** je potok na Záhorí, vo východnej časti okresu Senica. Je to ľavostranný prítok Teplice, meria 3,3 km a je tokom V. rádu.

Pramení v západnej časti Myjavskej pahorkatiny, severozápadne od kóty 337,4 m a západne od obce Prietrž, v nadmorskej výške približne 310 m n. m. V pramennej oblasti preteká územím husto rozbrázdeným výmoľami, ďalej tečie severozápadným smerom. Následne preteká osadou Brestové, stáča sa západným smerom a vstupuje do Chvojnickej pahorkatiny, do podcelku Senická pahorkatina. V lokalite Diely sa potom stáča na severozápad a východne od mesta Senica sa v nadmorskej výške cca 205 m n. m. vlieva do Teplice.

## Referencie

Kategória:Potoky na Slovensku
Kategória:Povodie Myjavy
Kategória:Vodné toky v okrese Senica
Kategória:Vodné toky v Myjavskej pahorkatine
Kategória:Vodné toky v Chvojnickej pahorkatine
Kategória:Príroda v Senici
Barcelona Ladies Open

**Barcelona Ladies Open** je ženský tenisový turnaj, ktorý sa koná v španielskej Barcelone. Je to turnaj typu Tier IV na okruhu WTA s celkovou dotáciou 145&nbsp;000 $ a hrá sa na červenej antuke. V Barcelone sa antukový turnaj sa hral do roku 1995. Až po dvanástich rokoch sa turnaj hral opäť. Organizátorkou turnaja v roku 2007 bola bývalá španielska hráčka Arantxa Sánchezová Vicariová.

## Výsledky
### Dvojhra

### Štvorhra

## Pozri aj
* Zoznam tenisových turnajov

Kategória:Tenisové turnaje v Španielsku
Kategória:Šport v Barcelone
Vanguard TV3

[thumb|Explózia rakety Vanguard TV3 krátko po štarte na [Cape Canaveral Space Force Station|Cape Canaveral, 6. december 1957]]
[thumb|Družica Vanguard 1A vystavená v [National Air and Space Museum]]

**Vanguard TV3** bol prvý americký pokus vyslať satelit na obežnú dráhu okolo Zeme. Bol to malý satelit na testovanie 3-stupňovej rakety Vanguard a štúdium vplyvu prostredia na satelit a jeho systémy na obežnej dráhe okolo Zeme. Taktiež bol určený na získanie geodetických údajov.

Jeho pokus o štart 6. decembra 1957 bol neúspešný. Motor sa zapálil a raketa začala stúpať, ale 2 sekundy po vzlietnutí vo výške asi 1,2 metra raketa stratila ťah a spadla späť na štartovaciu rampu. Tým sa palivové nádrže roztrhali, palivo sa vznietilo a vybuchlo. Raketa bola zničená a štartovacia rampa sa poškodila. Družica Vanguard 1A bola vymrštená do vzduchu a pristála neďaleko. Jej vysielače stále vysielali signál o polohe, avšak družica bola neopraviteľne poškodená a nedala sa znovu použiť. Je vystavená v National Air and Space Museum.

Presná príčina havárie sa nikdy nezistila. S najväčšou pravdepodobnosťou bolo príčinou zlé tesnenie medzi palivovou nádržou a raketovým motorom. Ďalej mohlo ísť o prerušenie palivového prívodu, alebo nízky tlak, ktorý dovolil horiacemu palivu vrátiť sa spať do palivovej nádrže.

## Technické parametre družice
Hmotnosť užitočného zaťaženia rakety bola 1,36&nbsp;kg. Družica mala podobu hliníkovej gule s priemerom 152 mm. Obsahovala vysielač s výkonom 10 mW, ktorý vysielal na frekvencii 108 MHz a napájala ho ortuťová batéria; ako aj vysielač s výkonom 5 mW, ktorý vysielal na frekvencii 108,03 MHz a napájalo ho šesť solárnych panelov pripevnených na tele družice.

Vysielače boli primárne určené na určovanie pozície a získavanie inžinierskych dát, ale slúžili aj na meranie hustoty elektrónov medzi družicou a pozemnou stanicou. Vanguard tiež niesol dva termistory na zisťovanie vnútorných teplôt v družici kvôli ďalšiemu zlepšeniu efektívnosti termálnej ochrany.

## Iné projekty

## Externé odkazy
* Vanguard TV3

Kategória:Program Vanguard
Kategória:Havárie kozmických rakiet
Kategória:Neúspešné družice Zeme
Kategória:Kozmonautika v 1957
Llaima

**Llaima** je aktívny stratovulkán, nachádzajúci sa v čilskom regióne La Araucanía. Je to jeden z najaktívnejších vulkánov v Čile. Od druhej polovice 18. storočia bolo zaznamenaných približne 50 menších, alebo stredne silných explozívnych erupcií, posledná na jar roku 2003.

Sopka leží na staršej,  širokej kaldere, ktorá sa sformovala pred 13 200 rokmi a jej vznik sprevádzala erupcia  vulkanického materiálu, známeho ako súvrstvie *Curacutínske [[ignimbrit]]y*. Masív  vysokej sopky je tvorený prevažne bazaltami a andezitmi. Na svahoch sa nachádzajú početné troskové kužele.

## Iné projekty

## Externé odkazy
* www.volcano.si.edu – stratovulkán Llaima na Global Volcanism Program 

Kategória:Sopky Čile
Kategória:Stratovulkány
Kategória:Aktívne sopky
Kategória:Trojtisícovky v Čile
Barcelona KIA 2007

**[[Barcelona KIA]] [[2007 v tenise|2007]]** bol tenisový turnaj okruhu WTA, ktorý sa konal v španielskej Barcelone od 11. júna do 16. júna 2007. Vyhrala ho Meghann Shaughnessyová, ktorá vo finále porazila nenasadenú Edinu Gallovitsovú 6-3, 6-2. Bol to jej šiesty titul na okruhu WTA.
## Dvojhry
### Nasadenie
V zozname sú nasadené hráčky. V zátvorkách je kolo, ktorom vypadli.

### Výsledky
#### Posledných osem

### Horná polovica
#### Sekcia 1

#### Sekcia 2

### Dolná polovica
#### Sekcia 3

#### Sekcia 4

### Poznámky
*Víťazka získala 21&nbsp;140 $ a 115 bodov.
*Porazená finalistka získala 11&nbsp;395 $ a 80 bodov.
*Posledná priama učastníčka bola Virginia Ruanová Pascualová (115th).
*Zástupkyňa hráčok bola Lourdes Domínguezová Linová.

## Štvorhry
### Nasadenie
V zozname sú nasadené páry. V zátvorkách je kolo, ktorom vypadli.

### Výsledky

### Poznámky
*Víťazný pár získal 6&nbsp;240 $ a 115 bodov.
*Porazené finalistky získali 3&nbsp;360 $ a 80 bodov.
*Poslední priami učastníci boli Rossana de los Ríosová/Edina Gallovitsová (kombinované poradie 527).
*Zástupkyňa hráčok bola Lourdes Domínguezová Linová.

## Kvalifikácia dvojhry
Štyri hráčky, ktoré sa kvalifikovali:
* Ágnes Szávayová
* Greta Arnová
* Jekaterina Dzehalevičová
* María Emilia Salerniová
### Nasadenie
V zozname sú nasadené hráčky. V zátvorkách je kolo, ktorom vypadli.

### Výsledky
#### Sekcia 1

#### Sekcia 2

#### Sekcia 3

#### Sekcia 4

### Poznámky
*Víťazi kvalifikácie získali po 7 bodov.
*Finalistky získali 515 $ a 3 body.
*Posledná priama učastníčka bola Anne Prisková Schaeferová (791st).
*Zástupkyňa hráčok bola Inés Ferrerová Suárezová.

## Externé odkazy
*Stránka turnaja Barcelona KIA 

Kategória:Tenis v 2007
Kategória:Tenisové turnaje v Španielsku
Kratnov

**Kratnov** je potok na Záhorí, vo východnej časti okresu Senica. Je to ľavostranný prítok Teplice, meria 3,6 km a je tokom V. rádu.

Pramení v západnej časti Myjavskej pahorkatine, na severozápadnom svahu Vinohrádkov (340,2 m n. m.) a severovýchodne od obce Hlboké, v nadmorskej výške približne 285 m n. m. V pramennej oblasti preteká územím s výraznými prejavmi činnosti dažďovej vody vo forme výmoľov a sprvu tečie západným smerom cez lokalitu Kratnov. Na hornom toku zľava priberá krátky prítok taktiež zo severozápadného svahu Vinohrádkov a tečie severne od obce Hlboké. Následne sa postupne stáča na severozápad až sever a preteká východným okrajom mesta Senica. Východne od centra mesta ústi v nadmorskej výške cca 204,5 m n. m. do Teplice.

## Referencie

Kategória:Potoky na Slovensku
Kategória:Povodie Myjavy
Kategória:Vodné toky v Myjavskej pahorkatine
Kategória:Vodné toky v okrese Senica
Hlboké
Senica
Papraďorasty (vrátane plavúňorastov)

**Papraďorasty** (lat. *Pteridophyta* alebo *Pteridophytina*) alebo **[[výtrusné cievnaté rastliny]] [v užšom zmysle]** je súhrnné označenie (resp. v starších systémoch taxón) niekoľkých taxónov (oddelení alebo po staršom tried) výtrusných rastlín. Telo papraďorastov je už rozlíšené (diferencované) na dve základné časti - koreň a výhonok. Patria teda medzi vyššie rastliny (*Cormobionta*) a cievnaté rastliny.

## Charakteristika
Sú to nekvitnúce rastliny, ktoré sa rozmnožujú haploidnými výtrusmi (spórami). Tie dozrievajú v sporangiách - výtrusniciach. Podľa typu výtrusníc možno rozdeliť papraďorasty na
* eusporangiálne - stena výtrusnice je tvorená minimálne dvoma vrstvami buniek. Patria sem plavúne (*Lycopodiophyta*), prasličky (*Equisetophyta*), psiloty (*Psilotopsida*), a 2 čeľade papradí (*Polypodiophyta*).
* leptosporangiálne - výtrusnica je tvorená len 1 vrstvou buniek a má tzv. stopôčku. Patrií sem väčšina papradí.

Z výtrusov vyrastá stielkatý prvorast – protálium. Ten je, tak ako aj výtrus, haploidný (má iba 1 chromozómovú sadu) a predstavuje teda gametofyt. Na gametofyte sa vytvoria pohlavné orgány – samčie plemennícke (anterídiá) a samičie zárodočné (archegóniá). V nich vznikajú pohlavné bunky, samčie sprematozoidy a samičia oosféra . Po oplodnení vzniká embryo, z ktorého vyrastá vlastná rastlina papradorastov s výtrusnicami. Táto predstavuje nepohlavnú generáciu – sporofyt. Sporofyt je dominantný nad gametofytom, hoci v niektorých prípadoch je schopný samostatného života nezávislého od gametofytu. Dominanciou sporofytu a pravými vodivými pletivami sa papraďorasty odlišujú od machorastov. 

Papraďorasty sú veľmi starou skupinou. Ich najstaršie fosílie pochádzajú zo silúru. Najväčšie rozšírenie dosiahli v karbóne a perme, kedy existovali aj ich stromovité formy (v súčasnosti už vyhynuté). Z ich zvyškov vznikli fosílne palivá ako je uhlie, ropa či zemný plyn.

## Systematika
papraďorasty/výtrusné cievnaté rastliny:
* oddelenie †rýniorasty (*Rhyniophyta*) 
* oddelenie †zosterofyly (*Zosterophyllophyta*)
* oddelenie prútovkorasty (*Psilophyta*)
* oddelenie plavúňorasty (*Lycopodiophyta*)
* oddelenie prasličkorasty (*Equisetophyta*)
* oddelenie sladičorasty (*Polypodiophyta*)

V súčasnosti je rozšírený fylogenetický systém PPG I. V ňom sa zvyknú papraďorasty v slovenčine nazývať aj papraďovité rastliny a z vyššie uvedených taxónov nezahŕňajú plavúňorasty - pozri PPG I a papraďovité rastliny (opak plavúňovitých rastlín).


Kategória:Cievnaté rastliny
Open Gaz de France 2007

**[[Open Gaz de France]] [[2007 v tenise|2007]]** bol tenisový turnaj okruhu WTA, ktorý sa konal vo francúzskom Paríži od 5. februára do 11. februára 2007. Vyhrala ho Nadežda Petrovová, ktorá vo finále porazila nenasadenú Luciu Šafářovú 4-6, 6-1, 6-4. Bol to jej siedmy titul na okruhu WTA.

## Udalosti
*5. február 2007-Kvôli nervovým problémom sa z turnaja odhlásila Jelena Bovinová. V dvojhre ju nahradila Agnieszka Radwańská a vo štvorhre ju spolu s partnerkou Čakvetadzeovou nahradili Stéphanie Foretzová a Camille Pinová.
*27. január 2007-Z turnaja sa kvôli vyčerpaniu odhlásila Kim Clijstersová 

## Dvojhry
### Nasadenie
V zozname sú nasadené hráčky. V zátvorkách je kolo, ktorom vypadli.
# Justine Heninová *(Semifinále)
# [[Amélie Mauresmová]] *(Semifinále)
# Svetlana Kuznecovová *(Štvrťfinále)
# *'Nadežda Petrovová** **(Víťazka)
# Nicole Vaidišová *(2. kolo)
# [[Patty Schnyderová]] *(1. kolo)
# Dinara Safinová *(Štvrťfinále)
# [[Anna Čakvetadzeová]] *(Štvrťfinále)

### Výsledky
#### Posledných osem

#### Horná polovica

#### Dolná polovica

### Poznámky
*Víťazka získala 88&nbsp;265 $ a 275 bodov.
*Porazená finalistka získala 47&nbsp;125 $ a 190 bodov.
*Posledná priama učastníčka bola Lucie Šafářová (42.).
*Zástupkyne hráčok boli Amélie Mauresmová a Nicole Vaidišová.

## Štvorhry
### Nasadenie
V zozname sú nasadené páry. V zátvorkách je kolo, ktorom vypadli.
#** [[Cara Blacková]] <br />  [[Liezel Huberová]]** **'(Víťazky)
# [[Dinara Safinová]] <br />  [[Katarina Srebotniková]] ''(Štvrťfinále - vzdali)
# [[Janette Husárová]] <br />  [[Květa Peschkeová]] ''(1. kolo)
# [[Nathalie Dechyová]] <br />  [[Émilie Loitová]] ''(Štvrťfinále)

===Výsledky===


===Poznámky===
*Víťazky získali 27&nbsp;730 $ a 275 bodov.
*Porazené finalistky získali 14&nbsp;900 $ a 190 bodov.
*Posledné priame učastníčky boli Emmanuelle Gagliardiová/Selima Sfarová (kombinované poradie 221).
*Zástupkyňa hráčok bola Aravane Rezaiová.

==Kvalifikácia dvojhry==
Štyri víťazky kvalifikácie:
* [[Cvetana Pironkovová]]
* [[Jekaterina Byčkovová]]
* [[Ágnes Szávayová]]
* [[Stéphanie Cohenová-Alorová]]
===Nasadenie===
V zozname sú nasadené hráčky. V zátvorkách je kolo, ktorom vypadli.
# [[Agnieszka Radwańská]] ''(Finále)
# [[Eva Birnerová]] ''(2. kolo)
# [[Kaia Kanepiová]] ''(Finále)
# [[Julia Vakulenková]] ''(1. kolo)
# **Cvetana Pironkovová
# Virginie Razzanová *(Finále)
# [[Marta Domachowská]] *(1. kolo)
# Zurana Ondrasková ''(1. kolo)

### Výsledky
#### Skupina 1

#### Skupina 2

#### Skupina 3

#### Skupina 4

### Poznámky
*Víťazi kvalifikácie získali 15 bodov.
*Finalisti získali 2&nbsp;065 $ a 10 bodov.
*Posledná priama učastníčka bola Stephanie Cohenová-Alorová (poradie 159).
*Zástupkyňa hráčok bola Ágnes Szávayová a Timea Bacsinszkyová.
*Kathrin Wörleová nahradila K. Nagyovú (ktorá hrala Ortisei ITF).
*Laura Thorpeová dostala náhradnú divokú kartu za Alize Cornetovú, ktorá dostala divokú kartu do hlavnej súťaže.

## Legenda
* Q = kvalifikant
* WC = divoká karta
* r = skreč
* Alt = náhradník
* LL = Lucky Loser

## Externé odkazy
*Strnáka turnaja Open Gaz de France 

Kategória:Tenis v 2007
Kategória:Open Gaz de France
West New York

náhľad|Radnica
**West New York** je mesto v okrese Hudson County v štáte New Jersey v USA. Podľa sčítania v roku 2000 tu žilo 52 912 obyvateľov.

## Osobnosti mesta
* Mathieu Schneider (* 1969), hokejista
* Gerard Way (* 1977), hudobník a tvorca komiksových príbehov, spoluzakladateľ My Chemical Romance
* AJ Lee (* 1987), herečka a bývalá wrestlerka vo WWE 

## Referencie


## Iné projekty

## Externé odkazy
* 

Kategória:Mestá v New Jersey
Kategória:Metropolitná oblasť New York
Montgomery (Alabama)

**Montgomery** je hlavné a druhé najväčšie mesto v americkom štáte Alabama a sídlo okresu Montgomery County. Je zaujímavé spojitosťou s občianskou vojnou, pretože to bolo prvé hlavné mesto konfederácie a prvé miesto hnutia za občianske práva. Má rozlohu  a žije tu vyše 200-tisíc obyvateľov (2005), v metropolitnej oblasti okolo 470-tisíc.

## Osobnosti mesta
* Zelda Fitzgeraldová (* 1900 - † 1948), spisovateľka, manželka spisovateľa F. Scotta Fitzgeralda
* Nat King Cole (* 1919 – † 1965), jazzový pianista, hudobný skladateľ a spevák 
* Eddie Kendricks (* 1939 – † 1992), spevák a skladateľ

## Partnerské mestá
*  Pietrasanta, Taliansko

## Referencie


## Iné projekty

## Externé odkazy
* Oficiálna stránka

Kategória:Mestá v Alabame
Kategória:Hlavné mestá štátov USA
Open GDF Suez

**Open GDF Suez**, predtým **Open Gaz de France ** je tenisový turnaj typu Tier II na okruhu WTA, ktorý sa koná v Paríži vo Francúzsku. Koná sa od roku 1993 a hrá sa v hale na tvrdom koberci.
Rekord v počte získaných titulov držia Martina Navrátilová, Serena Williamsová a Amélie Mauresmová, ktoré získali po dva tituly.

## Výsledky
### Dvojhra

### Štvorhra

## Externé odkazy
* Oficiálna stránka 


Kategória:WTA Tour
Kategória:Tenisové turnaje vo Francúzsku
Kategória:Športové podujatia v Paríži
Šiltron

[náhľad|Kresba [Bitka pri Bannockburne|bitky pri Bannockburne. Naľavo je možné vidieť šiltron vojakov.]]
**Šiltron** je skupina vojakov, ozbrojená kopijami a ďalšími drevcovými zbraňami (halapartne, oštepy), pomocou ktorých odvracajú útok nepriateľskej jazdy. Šiltron neznamená žiadne špeciálne zoskupenie alebo tvar vojenskej formácie. Sú dva zaznamenané prípady škótskych kruhových šiltronov: armáda Williama Wallacea pri Falkirku a jednotky Thomasa Randolpha počas prvého dňa bitky pri Bannockburne. Ale je mnoho prípadov lineárnych šiltronov: Glentrool, hlavná bitka pri Bannockburne, Mytone, Dupplin Muire, Culbleane, Halidon Hille, Neville's Crosse a Otterburne.

Hoci je šiltron považovaný hlavne za obrannú formáciu, nebolo to obranné použitie. Rozhodlo bitku Bannockburne. Robert Bruce cvičil svojich vojakov ako používať kopiju v útoku, čo vyžadovalo veľkú disciplínu, a zatlačil anglickú armádu na nevýhodný terén. Tento akt sa podobal útoku kopijí, ktorý priniesol víťazstvo pri Stirlingskom moste. Brusova nová taktika bola reakcia na zdrvujúcu porážku Škótov pri Falkirku (1298), kedy tradičné použitie šiltronu zlyhalo proti anglickým lukostrelcom.

Takticky je šiltron podobný terciom (španielska zmiešaná pechota, 3000 kopijníkov a mušketierov, hlavne počas talianskych vojen) a napoleonovým pechotným útvarom, ktoré oba slúžili na obranu proti jazde.

Kategória:Vojenská taktika
Montgomery

**Montgomery** môže byť:
* časť mesta Calgary, pozri Montgomery (Calgary)
* hlavné mesto amerického štátu Alabama, pozri Montgomery (Alabama)
* okres (county) v rôznych štátoch USA:
** Montgomery County (Alabama)
** Montgomery County (Arkansas)
** Montgomery County (Georgia)
** Montgomery County (Illinois)
** Montgomery County (Indiana)
** Montgomery County (Iowa)
** Montgomery County (Kansas)
** Montgomery County (Kentucky)
** Montgomery County (Maryland)
** Montgomery County (Mississippi)
** Montgomery County (Missouri)
** Montgomery County (New York)
** Montgomery County (North Carolina)
** Montgomery County (Ohio)
** Montgomery County (Pennsylvania)
** Montgomery County (Tennessee)
** Montgomery County (Texas)
** Montgomery County (Virginia)

priezvisko:
* Bernard Montgomery (1887 – 1976), britský dôstojník pozemných síl, jeden z najvýznamnejších britských veliteľov druhej svetovej vojny
Tallahassee

**Tallahassee** je hlavné mesto amerického štátu Florida a sídlo okresu Leon County. Hlavným mestom Floridy sa stalo v roku 1824. Má rozlohu  a v roku 2010 tu žilo vyše 181-tisíc obyvateľov, zatiaľ čo v metropolitnej oblasti okolo 367-tisíc.

## Partnerské mestá
*  Konongo-Odumase, Ghana
*  Krasnodar, Rusko
*  Ramat ha-Šaron, Izrael
*  Sint Maarten, Holandské Antily
*  Sligo, Írsko

## Referencie


## Iné projekty

## Externé odkazy
* Oficiálna stránka

Kategória:Mestá na Floride
Kategória:Hlavné mestá štátov USA
Slizovky v širšom zmysle

right|thumb|Slizovky

**Slizovky** (lat. Myxomycota s.l.) je súhrnné označenie (v starších systémoch taxón, spravidla oddelenie) istých jednoduchých parazitických alebo saprofytických hubovitých organizmov, ktorých telo je tvorené špeciálnym druhom stielky, nahou amébovito sa pohybujúcou plazmatickou hmotou nazývanou plazmódium. Spôsobujú nádorové ochorenia rastlín, pred ktorými ich možno chrániť postrekom modrou skalicou.

## Delenie a zaradenie
Systematicky sa spravidla delili na tri alebo štyri triedy (nádorovky sa niekedy neuvádzali):
* bunkové slizovky/akrázie/akrasiomycéty (Acrasiomycetes, Acrasiales)
* vodné slizovky/labyrintky/hydromyxomycéty (Hydromyxomycetes, Labyrinthulomycota)
* pravé slizovky/slizovky v užšom zmysle/myxomycéty (Myxomycetes, Mycetozoa, Myxomycota s.s.)
* nádorovky (Plasmodiophoromycetes, Plasmodiophorales, Plasmodiophoromycota)

Pôvodne sa slizovky v širšom zmysle považovali za oddelenie (resp. viacero taxónov) húb alebo za sesterský taxón húb pod rastlinami; pravé slizovky sa považovali alternatívne za meňavky, teda vyslovene živočíchy. V súčasnosti sa slizovky v širšom zmysle (rozdelené na jednotlivé hlavné zoskupenia, nie ako celok) zaraďujú pod prvoky (a to akrázie, pravé slizovky a nádorovky) a pod Chromista (a to vodné slizovky) resp. v úplne najnovších systémoch (Adl et al. 2005 a podobne) do taxónov Amoebozoa (a to pravé slizovky), Excavata (a to akrázie), Rhizaria (a to nádorovky) a Chromalveolata – Labyrinthulomycota (a to vodné slizovky). Aj dnes sa však neformálne považujú aj za "hubovité organizmy" (huby v širšom zmysle). Pozri aj Systém živých organizmov.

## Externé odkazy
* Systém hub a "houbových organismů" (po česky)

Kategória:Prvoky
Kategória:Huby
Chełm

**Chełm** je poľské mesto v Lubelskom vojvodstve. Má 68 160 obyvateľov (2006).

## Partnerské mestá
*  Knoxville, Tennessee, USA
*  Kovel, Ukrajina
*  Łuck, Ukrajina
*  Morlaix, Francúzsko
*  Sindelfingen, Nemecko
*  Utena, Litva

## Iné projekty

## Externé odkazy
* Oficiálna stránka 
*Mapa

Kategória:Mestá v Lubelskom vojvodstve
Kategória:Powiat chełmski
Valúchovský potok

**Valúchovský potok** je potok na Kopaniciach, v severozápadnej časti okresu Myjava. Je to pravostranný prítok Teplice, meria 2,6 km a je tokom V. rádu.

Pramení v Bielych Karpatoch, v podcelku Žalostinská vrchovina, na juhojuhovýchodnom úpätí Žalostinej (621,4 m n. m.) v nadmorskej výške cca 475 m n. m. Od prameňa tečie sprvu juhojuhovýchodným smerom, preteká lokalitou Valúchová a z pravej strany priberá prítok od osady Bohušovci. Ďalej už pokračuje juhovýchodným smerom cez osadu Valúchovci a sprava ešte priberá prítok prameniaci východne od kóty 479 m. Napokon podteká cestu II. triedy č. 500 a pri samote Žurkov mlyn, juhozápadne od obce Vrbovce, ústi v nadmorskej výške 299,7 m n. m. do Teplice.

## Referencie

Kategória:Potoky na Slovensku
Kategória:Povodie Myjavy
Kategória:Vodné toky v Bielych Karpatoch
Kategória:Vodné toky v okrese Myjava
Kategória:Vrbovce